Какво означава харддиск?


 Думата **харддиск** произлиза от английското hard disk и буквално преведено означава твърд диск. Това е част от компютъра, в която се записват данни, които се запазват за много дълго време, дори компютърът да остане без ток. Изписва се още като **HDD** (Hard disk drive). Там се пази цялата информация на компютъра, като файлове на операционната система, файлове на програми и данни като документи, снимки, аудио и видео файлове.



 Вече навлиза нова технология дискове наречени **SSD** (*Solid-state drive)*, които напълно ще заместят старите HDD, заради по-високата скорост и по-голямата устойчивост на вибрации.



 В момента има и комбинирана технология от двата вида, наречени **HHD** (H*ybrid hard drive).*

